**Norsk sykepleierforbund**

**Landsgruppe av operasjonssykepleiere**

**Generalforsamling**

**Onsdag 6. september 2017**



**SAK 1. Registrering av antall stemmeberettigede.**

Faggruppeleder Aina Hauge

Det er registrert ……… stemmeberettigede tilstede i salen.

NSFLOS generalforsamling er åpen for alle medlemmer. NSFLOS styre har invitert

representanter for NSF til å delta under generalforsamlingen.

NSF vil være representert ved: Frank Oterholt

# I henhold til NSFLOS vedtekter har representanter fra NSF forslags- og uttalerett.

# SAK 2. Godkjenning av innkalling.

Faggruppeleder Aina Hauge

**NSFLOS styre fremmer følgende forslag til vedtak:**

**Innkallingen godkjennes.**

# SAK 3. Oppnevning av ordstyrere.

Faggruppeleder Aina Hauge

**NSFLOS styre fremmer følgende forslag til vedtak:**

**Generalforsamlingen 2017oppnevner til ordstyrer:**

**Knut Jørgen H. Rotabakk**

**Bisitter: Ragnhild Ø. Indal**

# 

# SAK 4. Oppnevning av protokollfører

v/ordstyrer

**NSFLOS styre fremmer følgende forslag til vedtak:**

**Generalforsamlingen 2017oppnevner til protokollførere:**

**Knud Johan Knudsen** *(forespurt, ikke svart per 06.08)*

**Grethe Espenes Paulsen**

# SAK 5. Godkjenning av forretningsorden.

v/ordstyrer

**Forslag til forretningsorden**

Taletid

Taletid for saksinnledere begrenses ikke. Debattinnleggene begrenses til 2 minutter fra møtets begynnelse. Med godkjenning av de stemmeberettigedes flertall, kan ordstyrer om nødvendig begrense taletiden.

Forslag til vedtak:

Forslag til vedtak må leveres skriftlig og undertegnet til ordstyrer før strek er satt. Ordstyrer referer disse. Forslag som ikke er varslet eller fremmet før det er satt strek, behandles ikke.

Talerlisten:

Man tegner seg til talerlisten ved tydelig å vise nummertegn. Deltakerne uten stemmetegn må melde sitt navn skriftlig til ordstyrer, for å komme på talerlisten. Før strek settes, refereres talerlisten.

Avstemming:

Dersom flere forslag til vedtak foreligger, skal ordstyrer foreslå avstemmingsrekkefølge. Før votering kan ordstyrer be om at redaksjonskomité eller kontrollkomité gjennomgår forslagene.

Replikk:

Det er anledning til å be om to replikker pr. person etter hvert innlegg. Med det menes en kort

kommentar (maksimum 30 sekund) vedrørende siste debattinnlegg for å oppklare uklarheter eller korrigere misforståelser. Det gis anledning til svarreplikk kun ved direkte spørsmål. Replikk varsles ved å vise nummerskilt.

Til forretningsorden:

Til forretningsorden får deltakerne ordet en gang, og høyst ett minutt til hver sak. Forretningsorden vedtas ved simpelt flertall. Endringer i forretningsorden må ha 2/3 flertall. Eventuelle saker som ønskes tatt opp utenom sakslisten, må meldes ordstyrer før sak 6 er ferdigbehandlet. Saker som meldes etter dette tidspunkt, godtas ikke. Til forretningsorden varsles ved å vise nummerskilt.

**NSFLOS styre foreslår følgende forslag til vedtak:**

**Forslag til forretningsorden vedtas.**

# SAK 6. Godkjenning av saksliste

v/ordstyrer

**SAKSLISTE NSFLOS GENERALFORSAMLING 6. SEPTEMBER 2017**

SAK 1 REGISTRERING AV ANTALL STEMMEBERETTIGE

SAK 2 GODKJENNING AV INNKALLING

Vedtak

SAK 3 OPPNEVNING AV ORDSTYRERE

Vedtak

SAK 4 OPPNEVNING AV PROTOKOLLFØRERE

Vedtak

SAK 5 GODKJENNING AV FORETNINGSORDEN

Vedtak

SAK 6 GODKJENNING AV SAKSLISTEN

Vedtak

SAK 7 OPPNEVNING AV TRE MEDLEMMER TIL Å UNDERTEGNE PROTOKOLLEN

Vedtak

SAK 8 OPPNEVNING AV KOMITEER

A. Redaksjonskomité 3 per

B. Tellekomité 4 per

Vedtak

SAK 9 ÅRSBERETNING NSFLOS høst 2015, 2016 og vår 2017

Orientering

SAK 10 NSFLOS ÅRSBERETNING FOR LOKALGRUPPENE 2015-2016

Orientering

SAK 11 REGNSKAP NSFLOS 2015 og 2016

Orientering

SAK 12 ENDRING AV MEDLEMSKONTINGENT

Vedtak

SAK 13 FORSLAG TIL ENDRING VEDRØRENDE HONORAR FOR FAGGRUPPELEDER

Vedtak

SAK 14 FORSLAG OM HONORAR MED PENSJONSRETTIGHETER FOR FAGGRUPPELEDER

Vedtak

SAK 15 JUSTERING AV VEDTEKTENE

Vedtak

SAK 16 REVIDERT BUDSJETT FOR NSFLOS 2017

Orientering

SAK 17 FORSLAG BUDSJETT FOR NSFLOS 2018

Orientering

SAK 18 ETABLERING AV NETTVERK FOR FAGUTVIKLINGSSYKEPLEIERE

Orienteringssak

SAK 19 EVALUERING AV LEDERNETTVERK

Orienteringssak

SAK 20 RETNINGSLINJER FOR NSFLOS NOMINASJONSKOMITE

Orienteringssak

SAK 21 NSFLOS RETNINGSLINJER FOR SEMINARDAGER OG GF

Orienteringssak

SAK 22 SENTRALT FAGFORUM – RESSURSUTNYTTELSES-PROSJEKTET

Orienteringssak

SAK 23 VALG MED PRESENTASJON AV AKTUELLE KANDIDATER

Vedtak

SAK 24 TID OG STED FOR SEMINARDAGER 2018

Orienteringssak

**NSFLOS styre fremmer følgende forslag til vedtak:**

**Sakslisten vedtas.**

# SAK 7. Oppnevning av tre medlemmer til å undertegne protokollen

v/ordstyrere

**NSFLOS styre fremmer følgende forslag til vedtak:**

**Til å undertegne protokollen fra generalforsamlingen 2017 oppnevnes:**

**Aina Hauge**

**Knut Jørgen Rotabakk**

**Grete Espenes Paulsen**

# SAK 8. Oppnevning av komiteer

v/ordstyrere

**A. Redaksjonskomité:**

**NSFLOS styre fremmer følgende forslag til vedtak:**

**Til redaksjonskomite for generalforsamlingen oppnevnes:**

**Robert Sviggum, lokalgruppeleder Hordaland**

**Marianne Jungersen, nestleder Oslo/Akershus**

**Cathrine Heen, nestleder NSFLOS**

**B. Tellekomité:**

**NSFLOS styre fremmer følgende forslag til vedtak:**

**Til tellekomite for generalforsamlingen oppnevnes:**

**Bjørg Gismervik Foldøy, lokalgruppeleder Sør-Rogaland**

**Marthe Rasmussen, lokalgruppeleder Nordland**

**Trine Danielsen, lokalgruppeleder Østfold**

**Torill Vindvik, lokalgruppeleder Buskerud**

# SAK 9 NSFLOS årsberetning siste halvår 2015 til og med første halvår 2017.

Faggruppeleder Aina Hauge

# NSFLOS årsberetning for styreperioden 2015-2017

**1. Drift**

NSFLOS mottar driftsstøtte fra NSF i henhold til antall registrerte og betalende medlemmer.

**1.1. Medlemmer**

Medlemstall pr. juni er 1575, hvorav 1438 er ordinære medlemmer, 82 uføre/pensjonister, 54 studenter og 1 æresmedlem.

**1.2 Styret**

Styrets sammensetning i denne perioden har vært:

Leder: Aina Hauge

Nestleder: Cathrine Heen

Sekretær og webansvarlig: Lise Rastum tom 13.01.17

Kasserer: Hanne Zachariassen

Styremedlem: Anne Lind Jølstad (ansvar lærernettverk)

Styremedlem: Bjørn Rogne Christensen

Varamedlem: Kristoffer Nome

Varamedlem: Rigmor Brekken, fast medlem fom 14.01.17

Antall styremøter høsten 2015: 2 styremøte

Antall styremøter i 2016: 6 styremøter

Antall styremøter våren 2017: 4 styremøter

Et styremøte avholdt i Stavanger: Høsten 2016, i forbindelse med seminardagene.

Øvrige styremøter ble avholdt i Norsk sykepleierforbunds lokaler, Tollbugata.22.

Varighet: 2 dager

**2. Aktiviteter**

**2.1. Seminardager**

Gjennomføring av NSFLOS seminardager og GF har i styreperioden vært i samarbeid med kongressfirmaet Fjell & Fjord. Ansvaret for det sosiale programmet tildeles en av lokalgruppene etter søknad.

*2.1.1 GF og Fagkongress 2015*

Lokalgruppen Aust-Agder var ansvarlig for det sosiale programmet. Seminardagene ble avholdt på Clarion Bryggen Hotel, Arendal 03.-04. september 2015. Generalforsamlingen ble avholdt 02. september.

*2.1.2 Fagkongress 2016*

Lokalgruppen Rogaland, avdeling Sør, var ansvarlig for det sosiale programmet. Seminardagene ble avholdt på Clarion Hotel Energy i Stavanger 08-09.september 2016.

*2.1.3 GF og Fagkongress 2017*

Lokalgruppen Hordaland er ansvarlig for det sosiale programmet. Seminardagene avholdes på Scandic Lerkendal Hotel 07-08.september 2017. Generalforsamlingen avholdes 06.september 2017.

**2.2 Lokalgruppelederkonferanse**

NSFLOS har lang tradisjon i å arrangere lokalgruppelederkonferanser hvor styret og lokalgruppelederne samles 2 ganger årlig, 1 gang i GF-året. Disse samlingene er viktige for å utveksle erfaringer og informasjon både faglig og organisatorisk, og for å skape et tettere samarbeid mellom lokalgruppene og styret sentralt. Lokalgruppeledersamlingene er også et viktig rådgivende organ for styret sentralt. Samlingen går over 2 dager.

I styreperioden er det avholdt følgende lokalgruppeledersamlinger:

april og september i 2016 og i april 2017. Oppslutningen blant lokalgruppelederne har vært stor med ca. 18-20 representanter til stede hver gang.

*2.2.1 Kasserersamling*

Kasserer kurs for lokale kasserere i NSFLOS ble avholdt i Oslo i april 2016.

Det møtte 9 stykker, både nye og gamle kasserere. Kurset består i hovedtrekk av en gjennomgang av Visma, Ibistic og Rapportløsning (BI).

Kurset har en varighet på 4 timer, og skal gjentas hvert annet år. Neste kurs er tenkt avholdt våren 2018.

**2.3 ULF/lærernettverket**

Dette er også samlinger som skjer 1-2 ganger årlig og finner sted samtidig som lokalgruppeledersamlingene, ikke år med GF. Samlingen går over 1 dag. ULF/lærernettverket er fremdeles i utvikling, og det har derfor vært kalt inn til litt ulike typer samlinger. Noen samlinger har vært dedikert kun til lærernettverket, mens andre har dekket ULF. Vi har i løpet av denne styreperioden, 2015 – 2017 hatt lærernettverk våren 2015. Høst 2015 var det GF. Vår 2016 – lærernettverk, høst 2016 hadde vi ULF samling i Stavanger, våren 2017 hadde vi lærernettverk. Vi har vært ca 15 personer til stede hver gang.  Altså 3 lærernettverk og en UlF samling i perioden.

**2.4 Ledernettverket**

Styret orienterte i egen sak på GF 2014 om sin beslutning om å opprette et ledernettverk i NSFLOS. Dette hadde sitt første møte våren 2015. Utfordringen har vært å få tak i alle lederne, da vi ikke har hatt egne lister for dette. Lokalgruppelederne bidro i arbeidet, men vi jobber fortsatt med å få til en reell og oppdatert liste. Lederne som møtte ønsket at nettverket ble en fast ordning. Det møtte 16 ledere på det første ledernettverket.

Det ble også avholdt møte i ledernettverket våren 2016 og 2017. Begge gangene møtte ca 10 ledere. Det er foreløpig lagt opp til at ledernettverket samordnes med tidspunktet for lokalgruppeledersamling og lærernettverket om våren. Det har altså vært avholdt en samling per år i perioden.

**3. Stipend**

NSFLOS har i perioden delt ut stipend på inntil kr 70 000,- som er en av budsjettpostene styret forvalter. På bakgrunn av en god økonomi i gruppen har styret fom 2013 også satt av inntil kr 50 000,- til prosjektmidler i tillegg til stipendmidlene, og som vurderes for hvert år. I 2017 har styret valgt å ikke utlyse prosjektmidler. Stipendene annonseres med søknadsfrist og egne kriterier på www.nsflos.no og NSFLOS hjemmeside. Stipendene utdeles under seminardagene hvert år. Det har vært varierende antall søkere i perioden, og det er særlig reisestipend som har hatt stor søknad. Styret ser gjerne at det kommer flere søknader hvert år.

**4. Fagpolitiske saker**

Viktige saker for NSFLOS inneværende periode har vært:

* Fortsatt oppfølging av Pasientsikkerhetskampanjen "I trygge hender"
  + ny forskning viser at ledere og sykehusstyrer spiller en viktig rolle i å forbygge rutinesvikt
  + utøvelse av operasjonssykepleie med fokus på kvalitet og pasientsikkerhet er derfor en viktig målsetting for NSFLOS
* Utdannelse - fortsette arbeidet rettet mot en klinisk master innen operasjonssykepleiefaget ved alle landets høgskoler og universiteter, et arbeid også NSF sentralt har vært opptatt av denne perioden
  + vi ser at søknaden av unge sykepleiere og menn er økende etter at det er innført master i operasjonssykepleie ved en del utdanningsinstitusjoner
  + full lønn under utdanning hele perioden, ikke bare 80% lønn i 3 semestre, slik enkelte helseforetak praktiserer ordningen
* Operasjonssykepleierprofesjonen i utvikling
  + klinisk master i operasjonssykepleierfaget
  + en kompetent og tydelig operasjonssykepleietjeneste er viktig for å synliggjøre og videreutvikle vår profesjonelle identitet
  + deltar på alle arenaer der oppgavedeling er et tema – viktig å være tydelig på hva som er operasjonssykepleiernes kjerneoppgaver og hva vi kan overlate til andre
  + operasjonssykepleierens ansvars- og funksjonsbeskrivelse
  + øve påtrykk om at operasjonssykepleiernes kompetanse er essensiell i behandling av operasjonspasienten, og ikke kan erstattes av annet helsepersonell i steril assistanse- eller koordinerende funksjon
  + ny aktualisert debatt om operasjonsteknikere fortsetter også i 2017– viktig å fortsatt fokusere på at vi er for oppgavedeling og at oppgaver kan delegeres, men er tydelig på hva som er operasjonssykepleiernes kjerneoppgaver og viser til allerede etablerte utdannelser innen sterilforsyning og spesialrenhold
  + trekke operasjonssykepleieledere aktivt med i NSFLOS ved hjelp av ledernettverket
* Medlemsrekruttering
  + NSFLOS et selvfølgelig førstevalg for operasjonssykepleiere og studenter
  + vervekampanje
* Integrering av faggruppene i NSF
  + dette arbeidet har stått sentralt i hele perioden

**5. Nordisk og internasjonalt arbeid**

**5.1 Nordisk samarbeid**

I det nordiske samarbeidet (NORNA) deltar foruten Norge; Danmark, Finland, Island og Sverige. Det avholdes to møter i året, hvor deltakerlandene er vertskap hvert 4. år. I styreperioden er følgende møter avholdt:

2015 i Stavanger, Norge. 2 møter

2016 i København, Danmark. 2 møter

2017 i Helsinki, Finland. 1 møte hittil i år.

Aina Hauge og Anne Lind Jølstad har vært NSFLOS’ representanter i styreperioden.

**5.2. Internasjonalt samarbeid**

NSFLOS deltar gjennom EORNA (European Operating Room Nurses Association) /IFPN (International Federation of Perioperative Nurses) i internasjonalt samarbeid sammen med en rekke andre europeiske land, både i og utenfor EU. Det avholdes 2 styremøter i året, i forskjellige medlemsland hver gang. Viser til hjemmesiden <http://www.eorna.eu/> for nærmere informasjon. Høsten 2016 var NSFLOS vertskap for EORNA Boardmeeting, og møtet ble holdt i Stavanger.

Aina Hauge og Cathrine Heen har vært NSFLOS’ representanter i styreperioden.

**6. Samarbeidsfora og utviklingsarenaer**

**6.1 Sentralt fagforum**

Lederne i NSFs 34 ulike faggrupper utgjør Sentralt Fagforum. Sentralt Fagforum bidrar til et godt samarbeid mellom faggruppene internt og NSFs øvrige organisasjonsledd.

Arbeidet til NSFs faggrupper er et viktig bidrag for sykepleiefagets identitet og det bidrar til å videreutvikle og formidle forskning og erfaring. Faggruppene bidrar til å fremme NSFs overordnede formål, prinsipper og prioriteringer, med særlig fokus på fag, utdanning og helsepolitikk. For tiden er faggruppene og faggruppestrukturen i en endringsprosess. Sentralt Fagforum har gjennomført en stor kartlegging av ressursutnyttelsen, organiseringen og arbeidsformen i Sentralt Fagforum. Prosjektet pågår fortsatt.

**6.2 Andre samarbeidspartnere**

ALNSF og NSFLIS har alltid vært viktige samarbeidspartnere for NSFLOS, og det har pågått tverrfaglige prosjekter både sentralt og lokalt i perioden.

**7. Profilering**

Det er alltid et forbedringspotensial i profilering. Det er laget ulike rekrutteringsvideoer/bildeserier ved flere sykehus der lokale og sentrale medlemmer har bidratt.

Webredaktør for vår hjemmeside på NSF har vært Lise Rastum.

<https://www.nsf.no/faggrupper/operasjonssykepleiere>

**7.1 Fagportal**

[www.nsflos.no](http://www.nsflos.no)

NSFLOS har sin egen Fagportal, tidligere OVERblikk, hvor aktuelt stoff publiseres. Lokalgruppene har det siste året vært utfordret til å ha ansvaret for å bidra med faglig stoff hver sin periode. Webredaktør Kristoffer Nome er ansvarlig for å rullere lokalgruppene med hensyn til dette arbeidet.

*7.1.1 Facebook*

NSFLOS er også knyttet opp til Facebook. Du kommer lett inn på siden via link både fra fagportalen og NSF-siden vår. Det er i løpet av 2017 også opprettet en lukket Facebookside for alle lokalgruppelederne og styrets medlemmer. Begge Facebook sidene benyttes flittig.

Stavanger 26.06.17

Aina Hauge

Faggruppeleder

**NSFLOS styre fremmer følgende forslag til orientering:**

**NSFLOS årsberetning for siste halvår 2015, 2016 og første halvår 2017 tas til orientering.**

**SAK 10 NSFLOS årsberetning for lokalgruppene 2015-2016**

Faggruppeleder Aina Hauge

Lokalgruppene sender årsmeldinger til faggruppen sentralt. Her beskriver gruppene sin aktivitet og saker de har vært særlig opptatt av i perioden. Det har i denne GF perioden vært flere lokalgrupper som ikke har sendt inn årsmeldinger til styret.

På lokalgruppeledersamlingene, som arrangeres 2 ganger årlig, med unntak i GF-året, informerer også lokalgruppene NSFLOS sentralt om sine aktiviteter, og kommer med innspill til faggruppens arbeid. Dette gir verdifull informasjon om aktiviteten lokalt, og kan bidra til at nye lokalgruppeledere også får bedre innsikt i NSFLOS arbeid sentralt.

De fleste lokalgruppene arbeider for å øke engasjementet og aktiviteten, men opplever at det kan være tungt å få med nye og gamle medlemmer i styrene, og til å delta på de lokale medlemsmøtene.

Noen av lokalgruppene arrangerer lokale kurs som i større eller mindre grad bidrar til gruppens økonomi. Noen har faste årlige kurs, mens andre arrangerer temakvelder, dagskurs eller helgekurs mer sporadisk. Noen lokalgrupper har nå tatt i bruk kursrom som verktøy for gjennomføringen av sine kursdager.

Vi har 20 lokalgrupper i NSFLOS, der Oslo/Akershus er den største gruppen med 338 medlemmer, og Finnmark den minste med 17 medlemmer per juni 2017.

I 2015 innberettet 16 lokalgrupper sin årsberetning, og i 2016 15 lokalgrupper.

**NSFLOS styre fremmer følgende forslag til orientering:**

**NSFLOS årsberetning for lokalgruppene 2015-2016 tas til orientering.**

# SAK 11 Regnskap 2015-2016

Kasserer Hanne Zachariassen

Regnskapene for 2015 og 2016, avstemming av mellomværende med NSF og deres uttalelse ved forenklet regnskapskontroll i pdf-format følger sakspapirene som eget vedlegg. (Vedlegg 1)

**NSFLOS styre fremmer følgende forslag til orientering:**

**Det fremlagte regnskap for 2015 og 2016 med kommentarer tas til orientering.**

**Sak 12 Forslag til endring av medlemskontingenten**

Styremedlem Rigmor Brekken

For medlemmer i NSFLOS ble kontingenten siste gang revidert på GF 2002 og gjort gjeldende fra 1/1-2003. Kontingenten, som vi kjenner den i dag ble satt til kr. 420,- for ordinære medlemmer, kr. 210,- for pensjonister; æresmedlem og studenter har gratis medlemskap.

Tilbakebetaling for hvert medlem til lokalgruppene er kr. 100,-.

**NSFLOS styre fremmer følgende forslag til vedtak:**

**Medlemskontingenten fra 1/1-2018 for ordinære medlemmer settes til kr. 520,- per år og for pensjonister til kr. 260.- per år. Fortsatt gratis for æresmedlemmer og studenter.**

**Tilbakebetaling for hvert medlem til lokalgruppene settes til kr. 120.-**

**SAK 13 Forslag til endring vedrørende honorar for faggruppeleder**

Forslagsstiller, NSFLOS Hordaland v/Robert Sviggum

Leder av NSFLOS tilbys godtgjørelse tilsvarende en ½ stilling. Godtgjørelsen skal ses i sammenheng med lederes eksisterende arbeidsforhold. Full godtgjørelse utbetales ved reduksjon av eksisterende arbeidsforhold med 30 % eller mer, (når vedkommende går i full stilling), eller når ledervervet representerer et arbeidsforhold som i tid utgjør en ½ stilling.

Vi ønsker at den som påtar seg dette vervet minimum reduserer sin faste stilling med 30% for å motta 50% lønn fra NSFLOS. Hvis en person ikke ønsker å redusere sin fulle stilling, mener vi at 20% ekstra lønn bør være det en leder får utbetalt.

Begrunnelse: Ledervervet i NSFLOS er stipulert til arbeid som i omfang utgjøre ca. 50 % stilling. Arbeidet krever ledelse, tilstedeværelse, tilgjengelighet for medlemmene, reising til og kontakt med lokallagene og arbeid spesielt, og utvikle faget generelt. Ved å ha et eget arbeidsforhold tilsvarende 100 % begrenses mulighet til å delta og utføre dette arbeidet i den grad det er tenkt. Hvis en skal arbeide som NSFLOS leder, et arbeid tenkt stipulert til 50% stilling, ønsker generalforsamlingen at lederen skal redusere sin faste stilling. Det betyr at den som innehar vervet arbeider fagpolitisk for å fremme medlemmer og fagets interesse. Vi tror at det å ha 100 % stilling utenom vervet hindrer denne muligheten.

I det daglige er det vanlig at en person kan ha en bistilling. En bistilling i forhold til full stilling er 20%. Vi mener derfor at en person som påtar seg vervet som leder for NSFLOS, og som ikke reduserer sin faste stilling, bare bør få 20% lønn utbetalt. Reduserer man derimot sin faste stilling med 30 % eller mer, kan man motta 50% lønn. I forbindelse med pensjonsrettigheter vil en dermed kunne betale det overskytende selv, med den summen som en 50% lønn gir.

**Forslag til endring:** Den som innehar ledervervet i NSFLOS, må redusere sin faste stilling med minimum 30 % for å kunne ta ut 50% lønn fra NSFLOS.

Med vennlig hilsen

Lokalgruppen i Hordaland

NSFLOS

*Styrets innstilling: Styret finner at forslaget fra Hordaland vil være diskriminerende overfor en gruppe potensielle faggruppeledere som blant annet kommer fra stillinger som ledere og/eller fagutviklingssykepleiere, og kan derfor ikke støtte forslaget. Mange vil ikke kunne fortsette i sine stillinger som ledere eller fagutviklingssykepleiere dersom de skulle påta seg tillitsvervet som Faggruppeleder, da det som oftest ikke gis permisjon fra slike stillinger, verken i 50% eller 100%. Styret er av den oppfatning at både ledere og fagutviklingssykepleiere er en viktig gruppe å rekruttere framtidige faggruppeledere fra, ikke minst som pådrivere for å utvikle faget, og drive fagpolitikk. Det er også viktig å minne om at honorar ikke er det samme som lønn når det gjelder opptjente feriepengerettigheter og pensjonsordninger, og at dette i seg selv gjør at mange vegrer seg for å påta seg slike tillitsverv.*

*Selv om man skulle gå for å kompensere for pensjonsrettighetene i neste sak, vil det ikke kompensere for ordningen med feriepenger som ved ansettelse og lønnsutbetaling.*

*Angående bistilling i 20% stilling, som nevnt i saken, så er dette først og fremst gjeldende i offentlig sektor, og kan derfor utelukke en annen gruppe, som for eksempel ansatte ved private sykehus som potensielle faggruppeledere.*

**NSFLOS styre fremmer følgende forslag til vedtak:**

**Lokalgruppen Hordaland’s forslag til endring vedrørende honorar for faggruppeleder avvises.**

**SAK 14 Forslag om honorar med pensjonsrettigheter for faggruppeleder**

Forslagsstiller: Lokalgruppen Oslo/Akershus v/ Marianne Jungersen

**⁭**For å kunne gi faggruppeleder en reell mulighet for frikjøp i 50 % stilling ønsker lokalgruppa Oslo/Akershus å fremme et forslag om «Honorar med pensjonsrettigheter for faggruppeleder».  
Primærarbeidsgiver for faggruppeleder kan fakturere NSFLOS for lønn og betale inn pensjon for faggruppeleder. Dersom ikke primærarbeidsgiver ikke innvilger en slik ordning skal NSF betale pensjonsutgifter for faggruppeleder og fakturere NSFLOS for dette.  
Lokalgruppa har ikke funnet «honorar for faggruppeleder» i vedtektene og er derfor usikre på om dette er forslag til en vedtektsendring eller kun en GF sak.

Dato: 16.05.17 Kl. 12.00                  
Underskrift: Marianne Jungersen  
På vegne av styret i NSFLOS Oslo/Akershus

*Styrets innstilling: Styret støtter intensjonen i forslaget fra lokalgruppen Oslo/Akershus, og ber om at det nye styret gis fullmakt til å iverksette intensjonen på den beste mulige måten, og i samråd med NSF sentralt og aktuell Faggruppeleder. Styret viser til at ALNSF og NSFLIS allerede har inngått slik ordning for sine faggruppeledere, og NSFLOS tenker seg samme modell.*

**NSFLOS styre fremmer følgende forslag til vedtak:**

**Faggruppeleder gis honorar med pensjonsrettigheter i tråd med intensjonen i forslaget fra lokalgruppen Oslo/Akershus. Det nye styret gis fullmakt til å iverksette ordningen.**

**SAK 15. Forslag til justering av vedtektene**

Faggruppeleder Aina Hauge

Det dreier seg denne gangen kun om en justering av vedtektene ihht å stemme overens med NSF sine vedtekter og andre mindre interne justeringer. I saksfremlegget under fremkommer det som skal utgå som overstreket tekst, mens ny tekst er merket med rød skrift.

**VEDTEKTER NORSK SYKEPLEIERFORBUNDS LANDSGRUPPE AV OPERASJONSSYKEPLEIERE (NSFLOS)**

**Vedtatt på GF 03.09.14/16.06.17**

**§ 1 Navn**

Norsk Sykepleierforbunds Landsgruppe av Operasjonssykepleiere, forkortet NSFLOS ~~og~~ ~~godkjent av NSF~~, er en landsomfattende organisasjon for sykepleiere med autorisasjon og master/videreutdanning i operasjonssykepleie. Internasjonal betegnelse: Norwegian Association of Operating Room Nurses, NAORN, member of the Norwegian Nurses Organisation, NNO.

**§ 2 Medlemskap og medlemsrettigheter**

**A. Medlemmer:**

NSFLOS er åpent for medlemmer i NSF som imøtekommer de krav til

medlemskap som faggruppen for øvrig fastsetter. ~~Dette innebærer at medlemmet har videreutdanning i operasjonssykepleie.~~

**B. Æresmedlemmer:**

NSFLOS’ styre kan tildele æresmedlemskap til personer som har gjort seg særlig fortjent

til dette i henhold til retningslinjene.

**C. Studenter og pensjonister:**

NSFLOS er åpent for operasjonssykepleierstudenter og pensjonister. Det forutsettes medlemskap i NSF.

**D. Stemmerett og valgbarhet:**

Medlemmer som er à jour med kontingent til NSF og NSFLOS har stemmerett og er

valgbare. Det samme gjelder æresmedlemmer ~~som også tilfredsstiller ordinære krav til~~

~~medlemskap. Studenter og pensjonister kan ikke velges til verv i organisasjonen, men har uttale og forslagsrett.~~ Medlemmer som på en eller annen måte er knyttet til kommersiell industri, er ikke valgbare i organisasjonen.

**§ 3 Formål**

~~A~~. NSFLOS er forpliktet til å følge NSFs formål og prinsipper og skal vektlegge de av NSFs

prioriteringer som har generell og/eller spesiell gyldighet for faggruppens virkeområde.

~~B.~~ ~~Utover de formål som er spesifikke for den enkelte faggruppe må følgende inngå:~~

NSFLOS skal:

* Skape møteplass for fag‐ og kunnskapsutvikling
* Bidra til å videreutvikle fagområdet operasjonssykepleie og utvikling av faglig identitet og tilhørighet

‐ Bidra til utvikling, anvendelse og formidling av forsknings‐ og erfarings basert kunnskap.

‐ Bidra til samarbeid og utvikling av kompetansenettverk på tvers av faggruppetilhørighet.

- Bidra til å videreutvikle en høy etisk standard blant operasjonssykepleierne.

‐ Bidra til å utvikle strategier, systematisk arbeid og kompetanse innen NSFs fag‐ og

helsepolitiske prioriteringer

‐ Bidra til å utvikle og videreutvikle utdanningsprogrammer av høy kvalitet for sitt

fagområde

- Bidra til å fremme forståelse og solidaritet, gjennom internasjonalt og nordisk samarbeide.

**§ 4 Generalforsamlingen**

**A. Generalforsamlingen:**

Generalforsamlingen er NSFLOS høyeste myndighet. Den holdes hvert annet år,

i samsvar med NSFs landsmøteperiode. I de år NSF har landsmøte må generalforsamlingen holdes innen landsmøtet starter.

1. Adgang:

* Generalforsamlingen er åpen for de av NSFLOS’ medlemmer som har meldt sin tilstedeværelse innen den frist styret fastsetter.
* Medlemmene har adgang mot å vise gyldig legitimasjon.
* Generalforsamlingen kan åpne for at spesielt inviterte gjester kan overvære Generalforsamlingen ~~med uttalerett~~.
* Representanter fra NSF har forslags- og uttalerett.

2. Saksliste:

Enkeltmedlemmer, lokale faggrupper og NSFLOS’ styre kan foreslå saker for behandling i generalforsamlingen. Sakene må være sendt NSFLOS’ styre minst 3 måneder før Generalforsamlingen holdes. Saksliste og saksdokumenter kunngjøres på faggruppens nettside senest 4 uker før Generalforsamlingen holdes.

Sakslisten foreslås av faggruppens styre og godkjennes av Generalforsamlingen. Saker

som ønskes tatt opp utenom sakslisten krever 4/5 flertall av tilstedeværende

stemmeberettigete. Saker kan strykes fra sakslisten med alminnelig flertall.

~~Dette er det samme som tidligere (3 mndr før GF)~~

Følgende poster er obligatoriske:

* Registrering av antall stemmeberettigete
* Oppnevning av ordstyrer(e)
* Godkjenning av sakslisten

‐ Oppnevning av tre medlemmer til å underskrive protokollen

‐ Oppnevning av utvalg for oppdrag under generalforsamlingen

‐ Gjennomgang av faggruppens virksomhet, herunder årsberetning og

regnskap for de foregående to år

‐ Godkjenning av faggruppens overordnete satsingsområder og økonomiske

føringer

‐ Valg av Faggruppeleder, 5 styremedlemmer og 2 varamedlemmer, leder, medlemmer og varamedlemmer i nominasjonskomiteen.

3. Valg og votering:

Valg skal foregå skriftlig. Faggruppeleder må for å være valgt ha minst 50% av de avgitte stemmer. Oppnås ikke flertall, foretas omvalg. Får fremdeles ingen kandidat det nødvendige flertall, foretas omvalg mellom de to kandidater som ved første omvalg oppnådde flest stemmer. Blanke stemmer betraktes som ~~ikke~~ avgitte stemmer. Ved andre valg og annen avstemming hvor ikke annet er bestemt i vedtektene, gjelder alminnelig flertall av de avgitte stemmer.

Tilsvarende gjelder for valg av nominasjonskomiteens leder, men her gjelder simpelt flertall av de avgitte stemmer.

Dersom ikke noen stemmeberettiget forlanger skriftlig stemmegivning, foregår all annen avstemming enn valg ved håndsopprekking eller elektronisk avstemming.

**B. Ekstraordinær generalforsamling:**

Det skal innkalles til ekstraordinær generalforsamling når det kreves av en av følgende instanser:

1. Faggruppens styre
2. Minst 50 % av lokale faggrupper
3. Minst 25 % av medlemmene

Møtet skal kunngjøres minst fire uker før det finner sted. Dokumenter som vedrører den eller de saker som forårsaker at møtet holdes, skal kunngjøres på faggruppens nettsider snarest mulig og senest innen to uker før ekstraordinær generalforsamling holdes.

Dersom ekstraordinær generalforsamling fører til at faggruppens styre må nedlegge sin funksjon, velges et interim styre som fungerer frem til neste ordinære generalforsamling. På tilsvarende måte velges interime medlemmer av styret, samt varamedlemmer, dersom så mange medlemmer/varamedlemmer nedlegger sine verv at styret ikke lenger er funksjonsdyktig.

**§ 5 Styret**

1. Plass i organisasjonen:

Styret er faggruppens høyeste utøvende organ mellom generalforsamlingene. Det står ansvarlig overfor generalforsamlingen og overfor NSFs forbundsstyre, sistnevnte i forhold til de krav som må imøtekommes for å være en godkjent faggruppe i NSF.

1. Styret skal:

* Lede faggruppens virksomhet og forvalte gruppens midler.
* Fatte vedtak om årlige budsjett- og handlingsplaner, godkjenne årsberetning og årlige regnskaper. NSFs generalsekretær skal underrettes om styrets vedtak.
* Ta initiativ i sykepleiefaglige spørsmål som har betydning for faggruppens medlemmer.
* Behandle innkomne saker fra enkeltmedlemmer, lokale faggrupper og NSFs sentrale organer.
* Oppnevne ad hoc utvalg for særlige oppdrag.
* Påse at faggruppens vedtekter til enhver tid er i samsvar med faggruppenes vedtektsmodell og prinsipper nedfelt i NSFs vedtekter.
* Oppnevne nye medlemmer og varamedlemmer av nominasjonskomiteen, dersom så mange medlemmer/varamedlemmer har fått varig forfall at komiteen ikke lenger er funksjonsdyktig.

1. Valg og sammensetning:

* Styret består av leder, nestleder, 4 styremedlemmer og 2 varamedlemmer. Minst ett av styremedlemmene skal ha kompetanse tilsvarende masternivå. Nestleder velges av og blant styrets medlemmer. For øvrig konstituerer styret seg selv.
* Styret velges av generalforsamlingen for en periode på to år. Gjenvalg kan skje.
* Leder, styremedlemmer og varamedlemmer velges skriftlig ved egne valg.
* Dersom leder får varig forfall, fungerer nestleder som faggruppens leder ut valgperioden.
* NSFs generalsekretær skal til enhver tid være underrettet om sammensetningen av faggruppens styre.

1. Nyvalg:

Dersom så mange medlemmer/varamedlemmer i styret får varig forfall i løpet av generalforsamlingsperioden at styret ikke lenger er funksjonsdyktig, skal nominasjonskomiteen administrere suppleringsvalg, basert på uravstemning blant stemmeberettige medlemmer.

1. Styremøter:

* Styremøter holdes minst 4 ganger årlig, og ellers så ofte lederen eller minst tre av styrets medlemmer finner det nødvendig. Det skal føres protokoll fra styrets møter.
* Innkalling til møte, saksliste, nødvendig bilag og protokoll fra foregående møte skal som regel være sendt medlemmer og varamedlemmer minst to uker før møtet holdes.
* Styret er beslutningsdyktig når minst 2/3 av medlemmer eller varamedlemmer er tilstede.
* Alle avgjørelser treffes ved alminnelig flertall, med mindre annet er bestemt i faggruppens vedtekter. I tilfelle stemmelikhet, er lederens stemme avgjørende.

**§ 6 Nominasjonskomite**

A.Mandat:

Nominasjonskomiteen innstiller for valg som skal skje under generalforsamlingen.

Innstillingen skal foreligge ved generalforsamlingens åpning. For øvrig skal

nominasjonskomiteen utføre sin funksjon i samsvar med valgreglement godkjent av

generalforsamlingen. Valgreglementet skal være i samsvar med de prinsipper som gjelder

for valg under NSFs landsmøte.

B. Sammensetning:

Nominasjonskomiteen velges av generalforsamlingen og består av leder, minimum 2

medlemmer og minimum 2 varamedlemmer. Valget gjennomføres uten forutgående

innstilling. Nestleder velges av og blant nominasjonskomiteens medlemmer.

C. Funksjonstid:

Nominasjonskomiteen trer i funksjon etter generalforsamlingen og fungerer fram til neste generalforsamlings avslutning.

**§ 7 Lokale faggrupper**

A. Generelt:

Faggruppen kan organiseres med eller uten lokale faggrupper. Ved etablering av lokale

faggrupper skal disse avgrenses i henhold til NSFs lokale struktur (fylkesledd). Lokale

faggrupper etableres innen de enkelte fylkesledd, slik faggruppens styre bestemmer. Styret kan beslutte at lokale faggrupper også kan etableres på tvers av fylkesgrensene. NSFs generalsekretær skal til enhver tid være underrettet om lokal struktur for faggruppen. Faggruppens styre godkjenner også eventuell oppløsning av en lokal faggruppe. Eventuelle gjenværende midler tilfaller faggruppen.

B. Lokale besluttende organer:

Lokale faggrupper skal struktureres med årsmøte (minimum hvert annet år), som velger et styre som utøvende organ mellom årsmøtene.

C. Vedtektsmodell for lokale faggrupper:

Vedtektsmodell for lokale faggruppers drift, struktur, valg osv, vedtas av faggruppens

generalforsamling. Basert på denne modellen godkjenner faggruppens styre eventuelle avvik for den enkelte lokale faggruppe. NSFs generalsekretær skal underrettes om den vedtektsmodell generalforsamlingen har vedtatt, samt eventuelle lokale avvik fra denne.

**§ 8 Kontingent**

Årlig kontingent for medlemskap i faggruppen fastsettes av generalforsamlingen og innkreves av NSF. Rutiner og bestemmelser vedrørende purring, kontingentrestanse, automatisk utmelding m.m. vil for øvrig være i samsvar med kontingentbestemmelser i NSF.

Æresmedlemmer betaler ingen kontingent.  Operasjonssykepleierstudenter får gratis medlemskap i faggruppen i studietiden. Pensjonister og uføretrygdede betaler 50% kontingent.

**§ 9 Innmelding og utmelding**

 Inn‐ og utmelding skjer til NSF av det enkelte medlem.

**§ 10 Årsberetning, regnskap og budsjett.**

A. Beslutningsorgan:

Faggruppens årsberetning, regnskap og budsjett godkjennes av faggruppens styre.

Faggruppens lokalgrupper skal sende årsberetning til landsstyret innen utgangen av februar.

B. Administrativ oppfølging:

Føring av faggruppenes regnskaper, *inklusive regnskap for faggruppenes lokalgrupp*er, ivaretas av NSF, som også besørger relevante innberetninger til offentlige myndigheter.

C. Registrering:

Faggruppens styre er ansvarlig for registrering i offentlig organisasjonsregister.

**§ 11 Medlemskap i andre organisasjoner**

Beslutning om medlemskap i andre organisasjoner fattes av generalforsamlingen, og må

deretter godkjennes av NSFs forbundsstyre. Tilsvarende prosedyre gjelder for eventuell

utmelding.

NSFLOS er medlem av operasjonssykepleiernes samarbeid i Norden, NORNA (Nordic Operating Room Nurses Assosiation) og EORNA (European Operating Room Nurses Assosiation) / IFPN (International Federation of Perioperative Nurses).

**§ 12 Suspensjon/eksklusjon**

Suspensjon eller eksklusjon av et medlem kan kun besluttes av forbundsstyret, i samsvar med NSFs vedtekter.

**§ 13 Verv og ansettelse i NSF**

Vedtektsfestete verv i faggruppens sentrale og lokale organisasjonsledd, samt i sentralt og

lokalt fagforum, kan ikke kombineres med ansettelsesforhold i NSF. Verv som leder av sentralt fagforum kan ikke kombineres med verv i forbundsstyret.

**§ 14 Habilitetsregler**

Forvaltningslovens regler når det gjelder inhabilitet har tilsvarende anvendelse for saksbehandling i faggruppens besluttende organer. Når det på forhånd er klart eller

sannsynlig at et medlem i det aktuelle besluttende organ blir ansett som inhabil under

behandling av en sak, skal vedkommende fratre under behandlingen av saken.

**§ 15 Vedtektsendringer**

A. Kvalifisert flertall for vedtak:

Endringer i faggruppens vedtekter må vedtas med 2/3 flertall av tilstedeværende stemmeberettigete i generalforsamlingen.

B. Forberedelse av vedtektsendringer:

Forslag om vedtektsendringer må være faggruppens styre i hende senest 4 måneder før generalforsamlingen holdes. Alle forslag om vedtektsendringer forelegges NSFs generalsekretær til vurdering før forslagene behandles. Dersom vedtak fattes uten at slik

forutgående vurdering er foretatt, effektueres vedtaket etter at generalsekretær har

bekreftet samsvar med gjeldende modell for faggruppenes vedtekter og øvrige prinsipper

nedfelt i NSFs vedtekter.

C. Dispensasjoner:

Dispensasjon fra faggruppens vedtekter kan vedtas av faggruppens styre. Dersom saken

innebærer dispensasjon fra modell for faggruppenes vedtekter, avgjøres saken av

forbundsstyret. Vedtak om dispensasjon krever at minst 2/3 av styrets stemmeberettigete medlemmer stemmer for forslaget.

**§ 16 Oppløsning**

A. Beslutning:

Beslutning om oppløsning av faggruppen krever 5/6 flertall blant tilstedeværende

stemmeberettigete i generalforsamlingen, og må bekreftes av NSFs forbundsstyre.

B. Disponering av gjenværende midler:

Ved oppløsning skal faggruppens midler tilfalle NSF. Midlene skal stå urørt i 10 år, i fall ny faggruppe etableres og godkjennes i løpet av denne perioden.

C. Fusjonering:

Dersom faggruppen oppløses for å fusjonere med en eller flere andre godkjente

faggrupper i NSF, tilfaller midlene den nye faggruppen under forutsetning av at denne

godkjennes av NSFs forbundsstyre.

**NSFLOS styre fremmer følgende forslag til vedtak:**

**Styrets forslag til justering av vedtektene i hht NSF vedtekter, vedtas.**

**SAK 16. Revidert budsjett 2017**

Kasserer Hanne Zachariassen

**Revidert budsjett 2017**

|  |  |  |  |
| --- | --- | --- | --- |
| **Seksjonsnummer/områder** | **2016** | **2017** | **kommentarer** |
| **Inntekter** | | | |
| 3701 Samarbeidsavtale NSF drift | 125 000 | 125 000 |  |
| 3701 Kontingenter | 625 000 | 660 000 |  |
| 3701 Renter | 20 000 | 20 000 |  |
| 3702 Fagportalen | 50 000 | 0 |  |
| 3705 Seminardager | 800 000 | 800 000 |  |
| **Totalt inntekter** | **1620 000** | **1 605 000** |  |
|  | | | |
| **Utgifter** |  |  | |
| 3701 Tilbakebetaling av kontingent | 155 000 | 155 000 |  |
| 3701 Lønn arbeidsgiveravg./skatt | 450 000 | 450 000 |  |
| 3701 Honorar styremedlemmer | 120 000 | 145 000 | Web redaktør og varemedl. er også med |
| 3701 Drift/diverse, moms og avgifter | 85 000 | 165 000 |  |
| 3702 Fagportalen | 70 000 | 0 |  |
| 3703 Styremøter | 120 000 | 90 000 |  |
| 3704 Prosjekt | 50 000 | 0 | Sparetiltak |
| 3705 Seminardager | 400 000 | 440 000 | GF dette året –merkostnader |
| 3706 Lokalgruppelederseminar | 30 000 | 30 000 |  |
| 3707 NORNA og EORNA | 70 000 | 60 000 |  |
| 3708 Stipend | 70 000 | 70 000 |  |
| **Totalt utgifter** | **1 620 000** | **1 605 000** |  |
|  | | | |
| **Totalt overskudd/underskudd** | 0,- | 0.- |  |

**NSFLOS styre fremmer følgende forslag til orientering:**

**Revidert budsjett 2017 tas til orientering**

**SAK 17 Forslag til Budsjett for 2018**

Kasserer Hanne Zachariassen

(Saken fremlegges i møtet)

**NSFLOS styre fremmer følgende forslag til orientering:**

**Foreløpig budsjettforslag for 2018 tas til orientering.**

**SAK 18. Etablering av nettverk for fagutviklingssykepleiere**

Nestleder Cathrine Heen

Bakgrunn for saken/historikk:

Tidligere pedagogisk seminar og senere lærernettverket har hatt lang tradisjon for å møtes 1-2 ganger i året (GF 2008, SAK 20, Orientering om prosjekt lærernettverk 2005-2008) i NSFLOS sin regi.

Styret NSFLOS 2011-2014 hadde under GF 2014 (SAK 16) en orienteringssak ved pedagogisk ansvarlig Grethe Dåvøy om at pedagogisk seminar skulle erstattes av ULF (utdanning, ledelse og forskning). Samlingene var 2 ganger årlig, med unntak av GF-året, med 1 samling, og fant sted samtidig som lokalgruppeledersamlingene. ULF-nettverket var i utvikling og det ble kalt inn til litt ulike typer samlinger. Noen samlinger var kun til lærernettverket, mens andre har dekket ULF. Lærernettverket har lang tradisjon og god oppslutning. Det er forskjellige temaer som drøftes og nettverket har mange felles utfordringer, for eksempel knyttet til masterløp for operasjonssykepleiere.

Begrunnelse for saken:

Fagutviklingssykepleierne i eksisterende ULF har ikke hatt en egen møtearena og det ønsker styret nå å etablere. Etter at ledernettverket er etablert, er styret av den oppfatning at NSFLOS også bør ha sitt eget nettverk for fagutviklingssykepleiere. Det er fremmet ønske og behov om et slikt nettverk tidligere. Fagutviklingssykepleierne har behov for å dele erfaringer og utfordringer knyttet til blant annet kunnskapsbasert praksis og krav til pasientsikkerhet.

Det nye styret må finne den beste måten å implementere dette på, og vil ha behov for hjelp av lokalgruppene til å finne fagutviklingssykepleierne. Erfaringen fra etablering av ledernettverk viste at dette var en utfordring.

**NSFLOS styre fremmer følgende forslag til orientering:**

**Det etableres et nettverk for fagutviklingssykepleiere med møter 1-2 ganger i året. En gang på våren og en gang i forbindelse med seminardagene på høsten, det året det ikke er GF. Styret tar ansvar for å innkalle til første samling.**

**SAK 19. Evaluering av ledernettverk**

Faggruppeleder Aina Hauge

På generalforsamlingen i 2014 ble det orientert om styrets beslutning om å opprette et ledernettverk i NSFLOS. Styret skulle blant annet legge fram retningslinjene som nettverket har utarbeidet på neste generalforsamling, som er denne. I den forbindelse har styret valgt å gi en kort evaluering/oppsummering av ledernettverket. Det er siden GF 2014 avholdt 3 nettverksmøter. Det møtte 16 ledere på den første samlingen. De to siste samlingene møtte det 10 ledere.

Som nevnt allerede i årsberetningen, har det vært en stor utfordring å få tak i alle lederne, da det ikke foreligger egne oversikter over ledere fra før. En av betingelsene som var satt var at ledere som skal delta i ledernettverket måtte være operasjonssykepleiere, ha personalansvar og være medlem av NSFLOS.

Styret fikk med seg lokalgruppelederne i arbeidet, men vi jobber fortsatt med å få til en reell og oppdatert liste. Det viste seg å være et utfordrende arbeid, da det ved flere sykehus var anestesisykepleiere som var avdelingens øverste leder. Alt etter størrelsen på sykehuset, bød dette på utfordringer når vi ville ha tak i operasjonssykepleieledere. En annen utfordring har vært at mange har hatt lederstillinger av kortere varighet, slik at de lederne vi fant til første samling, ikke svarte på videre henvendelser. Allikevel har vi fått tak i en base med svært motiverte ledere som har møtt ved hver samling, og sånn sett må det jo anses å være en god nettverksbygging.

Vi er allikevel av den oppfatning at potensialet for nettverket er mye større, og vi vil fortsette arbeidet med å oppdatere og få tak i flest mulig av våre ledere. Saker ledernettverket har vært opptatt av foruten ledelse av eget fag, er blant annet utdannelsen av framtidens operasjonssykepleiere og drift av framtidens operasjonsavdelinger. Det er mange like utfordringer blant dagens ledere i hele helse Norge, så erfaringsutveksling har også vært en viktig del av ledernettverket. Utfordringer for ledere ved operasjonsavdelinger i dag:

• Ledelse av eget fag/organisering

• Bemanning, rekruttering

• Kompetanse, vedlikehold og utvikling

• Kunnskapsbasert praksis, pasientsikkerhet, faglig forsvarlig

• Helsefremmende arbeidsmiljø/effektivitet

Lederne som har møtt ønsker at nettverket blir en fast ordning. Ledernettverket er fremdeles i etableringsfasen, og styret ser fram til fortsettelsen.

Følgende retningslinjer har ledernettverket påpekt med hensyn til veien videre:

* Møter 2 ganger i året
  + Vår i Oslo
  + Høst i forbindelse med seminardagene i mellomåret
* Et foredrag, tema velges på innspill fra medlemmene
  + Bruke medlemmer i nettverket
  + Leie inn foredragsholder
* Deltagere dekker egne reiseutgifter
* NSFLOS betaler for foredragsholder og lunsj/kaffe

**NSFLOS styre fremmer følgende forslag til orientering:**

**Ledernettverket opprettholdes, og retningslinjene legges fram til orientering.**

**SAK 20. Retningslinjer for NSFLOS Nominasjonskomite**

Styremedlem Rigmor Brekken

**Revidert 2006/2011/2014/2017**

**Innledning**

Retningslinjer for N S F L O S` nominasjonskomite er i henhold til NSFLOS` vedtekter.

§ 2 Medlemskap og medlemsrettigheter punkt A, B og C.

§ 5 Landsgruppens styre punkt C og D.

§ 4 Generalforsamling

§ 6 Nominasjonskomité. Det skal velges leder, 2 medlemmer og 3 varamedlemmer til Nominasjonskomitén.

**Mandat**

Nominasjonskomiteen innstiller for valg som skal skje under generalforsamlingen.

Innstillingen skal foreligge ved generalforsamlingens åpning. For øvrig skal

nominasjonskomiteen utføre sin funksjon i samsvar med valgreglement godkjent av

generalforsamlingen. Valgreglementet skal være i samsvar med de prinsipper som gjelder

for valg under NSFs landsmøte.

**Sammensetning**

Nominasjonskomiteen velges av generalforsamlingen og består av leder, minimum 2

medlemmer og minimum 2 varamedlemmer. Nestleder velges av og blant nominasjonskomiteens medlemmer.

**Funksjonstid**

Nominasjonskomiteen trer i funksjon etter generalforsamlingen og fungerer fram til neste generalforsamlings avslutning.

**Økonomi**

Utgifter knyttet til nominasjonskomiteens arbeid dekkes av NSFLOS.

Nominasjonskomiteens 3 medlemmer får dekket reiseutgifter t/r i forbindelse med GF. Dersom de velger å delta på seminardagene dekker NSFLOS seminaravgiften, mens hotell og opphold må dekkes av den enkelte.

**Valgtekniske funksjoner**

1. Nominasjonskomiteen skal minst 12 uker før valg finner sted, gi informasjon om valgene. Denne informasjonen gis skriftlig til faggruppens styre og lokalgruppene.

2. Forslag til kandidater sendes fra lokalgrupper og enkeltmedlemmer senest 2 mndr. før generalforsamlingen holdes. Forslagene sendes nominasjonskomiteen. Kandidatene som foreslås må ha erklært seg villige til å motta valg. Kandidater som stiller til valg, skal levere opplysninger om navn, medlemsnummer, arbeidssted, stillingsbetegnelse, privatadresse, telefon, organisatorisk erfaring og eventuelle tillitsverv. Kandidater til styret skal også skrive en programerklæring.

3. I god tid før nominering av kandidater til valg finner sted, skal nominasjonskomiteen forespørre medlemmer av styret om de stiller til gjenvalg.

**Innstilling**

Innstillingen skal kun inneholde det antall navn som skal velges. Umiddelbart før hvert valg redegjør nominasjonskomiteens leder muntlig for nominasjonskomiteens innstilling. Av redegjørelsen skal det komme frem hvilke begrunnelser komiteen har lagt til grunn for sin innstilling.

Nominasjonskomiteen bør vurdere en eller flere av nevnte momenter, ut fra ønske om mangfold:

• Geografisk fordeling

• Representasjon fra ulike stillings-/funksjonsområder

• Yrkespraksis/- erfaring

• Organisasjonspraksis/- erfaring

• Personlig egnethet

• Kontinuitet/rekruttering

• Programerklæring

**Under generalforsamlingen**

Nominasjonskomiteen skal lede valgene under generalforsamlingen. Nominasjonskomiteen skal planlegge den praktiske gjennomføringen av valgene, og i samarbeid med tellekomiteen planlegge og koordinere valget. Nominasjonskomiteen overleverer resultatet av valgene til ordstyrer, som bekjentgjør resultatene.

**Tellekomité**

Tellekomité har ansvar for stemmesedler, utdeling og innsamling av disse under valgene samt opptelling av avgitte stemmer. Tellekomiteen består av minimum 4 medlemmer, hvorav 1 velges som leder. Disse må ha gitt sitt samtykke.

Tellekomiteen offentliggjøres i saksdokumentene og må derfor være oppnevnt innen 1 måned før GF finner sted det aktuelle år.

**Nominering av kandidater for valg til Nominasjonskomite**

Styret i samarbeid med lokalgruppelederne har ansvaret for å nominere medlemmer til Nominasjonskomiteen. Nominasjonen bør ta hensyn til geografisk spredning og tilhørighet i de ulike Helseregioner. Nomineringen finner sted på den første lokalgruppeledersamlingen det året GF finner sted.

**Valg**

Det skal velges til Faggruppens styre:

* Leder
* 5 styremedlemmer hvorav 1 medlem har Mastergradskompetanse
* 2 varamedlemmer

Det skal velges til Nominasjonskomitéen:

* Leder
* 2 medlemmer
* 3 varamedlemmer

1. Valg skal foregå skriftlig

2. Valg avgjøres ved simpelt flertall dersom ikke noe annet er bestemt i NSFLOS vedtekter.

3. Stemmesedler som leveres uten navn skal registreres, og betraktes som ~~ikke~~ avgitte stemmer.

4. Det gis anledning til å stille spørsmål til kandidatene.

5. Det kan ikke stemmes på andre enn de kandidater som er foreslått innen vedtatt tidsfrist, og eventuelle benkeforslag som er vedtatt av NSFLOS` Generalforsamling med 2/3 flertall.

6. Avgitte stemmesedler som inneholder andre navn blir forkastet.

7. Avgitte stemmesedler skal inneholde både for - og etternavn.

8. Benkeforslag må være Nominasjonskomiteen i hende senest kl. 24.00 før Generalforsamling er satt.

**Valg av Faggruppeleder**

Fagruppeleder skal velges ved eget valg. Det er ikke anledning til å stille benkeforslag. Faggruppeleder må, for å være valgt, ha minst 50% av de avgitte stemmer. Oppnås ikke slikt flertall, foretas omvalg. Får fremdeles ingen kandidat det nødvendige flertall, foretas omvalg mellom de to kandidater som i første omgang oppnådde flest stemmer. Faggruppeleder velges for 2 år.

**Valg av styremedlemmer**

Det skal velges 4 styremedlemmer hvorav minst 1 styremedlem skal inneha Mastergradskompetanse. Medlemmene velges for 2 år. Foreligger det stemmelikhet mellom kandidater foretas omvalg mellom disse.

**Valg av varamedlemmer til styret**

Det skal velges 2 varamedlemmer. Disse velges for 2 år. Foreligger det stemmelikhet mellom kandidater foretas omvalg mellom disse.

**Valg av Nominasjonskomite:**

Det skal velges leder, 2 medlemmer og 3 varamedlemmer. Nestleder velges av og blant nominasjonskomiteens medlemmer.

Nominasjonskomiteen velges for 2 år. Foreligger det stemmelikhet mellom kandidater, foretas det omvalg mellom disse.

**NSFLOS styre fremmer følgende forslag til vedtak:**

**NSFLOS retningslinjer for Nominasjonskomiteen tas til orientering.**

**SAK 21.** **NSFLOS retningslinjer for arrangering av seminardager og GF**

Orienteringssak

Faggruppeleder Aina Hauge

**1992/revidert 1997/2001/2003/2006/2011/2014/2017**

**INNHOLDSFORTEGNELSE**

Innledning 3

Annonsering 4

Planlegging 4

Styremøte i tilknytning til seminar/GF 4

Lokalgruppelederkonferanse/nettverksmøter 5

Seminardager 5

Generalforsamling 6

Utstilling 7

Arrangementet 8

Økonomi 9   
Budsjett 10

Oppsummering 12

**Innledning**

NSFLOS styre har utarbeidet retningslinjer som revideres ved behov.

Retningslinjene skal være et hjelpemiddel i planlegging, gjennomføring og oppsummering av seminardager og generalforsamling.

NSFLOS seminardager arrangeres hvert år i løpet av september måned (vedtak GF 1998). Generalforsamlingen arrangeres hvert annet år (vedtak GF 2014). NSFLOS styret tildeler/oppnevner en lokalgruppe som er ansvarlig for det sosiale arrangementet (se retningslinjer for lokalgruppe som vertskap).

Organisering av seminardager og generalforsamling er som følger:

**Hvert annet år med generalforsamling:**

Tirsdag: Styremøte NSFLOS styre, evt.møte med vertskapslokalgruppe, møte med ordstyrerne

Onsdag: Styremøte fortsetter og deretter GF

Torsdag: Faglig seminar

Fredag : Faglig seminar

(Det nye styret NSFLOS har konstituerende møte under seminardagene)

**Det mellomliggende året:**

Tirsdag: Styremøte NSFLOS styre, evt. møte med vertskapslokalgruppe

Onsdag: Styremøte fortsetter, deretter lærer-, leder-, og fagutviklingsnettverk og lokalgruppelederkonferanse

Torsdag: Faglig seminar

Fredag: Faglig seminar

**Annonsering**

**Ansvarlig:**

NSFLOS styret

**Hvor:**

Fagportalen www.nsflos.no. og web-siden [www.sykepleierforbundet.no](http://www.sykepleierforbundet.no)

Styret sender invitasjon til medlemmene gjennom lokalgruppelederne

**Tidspunkt:**

Kongressfirma sender ut invitasjon til utstillere innen 1.mars.

**1.kunngjøring**: 1 år i forveien, nærmere bestemt på faglig seminar året før.

**Planlegging**

NSFLOS styret har ansvar for planlegging av det faglige programmet og arrangering av seminardager/GF.

NSFLOS forespør vertskapslokalgruppe skriftlig i god tid (ett år) før arrangementet skal finne sted.

Vertskapslokalgruppe legger frem sine planer samt oversikt for arrangementet for NSFLOS styre ca. et halvt åri forkant av seminaret.

NSFLOS styre er kontaktorgan for vertskapslokalgruppe.

( se egne retningslinjer for vertskapslokalgruppe redigert av NSFLOS styre 2014)

**Styremøte i tilknytning til seminar/generalforsamling**

**Ansvarlig:**

NSFLOS styret

**Møtelokaler:**

Kongressfirma bestiller 1 møterom med plass til 10 personer. Evt. bestilles hotellrom til leder med bord og plass til styremøte under seminardagene.

**Lunsj/middag:**

Kongressfirma bestiller etter avtale med NSFLOS styre.

**Merknader:**

Møtestart er avhengig av ankomsttider.

**Lokalgruppelederkonferanse - nettverksmøter**

**Ansvarlig:**

NSFLOS styret

**Innbydelse:**

Det utarbeides eget program for lokalgruppelederkonferansen og nettverksmøter.

Annonseres sammen med program for seminardagene/generalforsamling. Jf. pkt. annonsering.

**Kursavgift:**

Fastsettes av NSFLOS styre og skal stå på invitasjonen.

**Lokaler:**

Bestilles av kongressfirma

Lokalgruppelederkonferanse ca 30 personer

Nettverksmøter ca 50 personer – kan være aktuelt med tre lokaler (møterom)

**Merknader:** Lunsj og kaffepauser legges inn i programmet, og avtales med kongressfirma.

**Seminardager**

**Ansvarlig:** NSFLOS styret i samarbeid med kongressfirma.

NSFLOS styret ansvarlig for gaver til forelesere, delegeres til ansvarlig vertsgruppe.

**Innhold:** Utarbeides av NSFLOS styret ~~og skal være~~ i samsvar med NSFLOS

~~Prinsipp program og satsingsområder.~~strategidokument og handlingsplan

**Forelesere:** Styret ~~Kongressfirma sørger for~~ ~~skriftlige~~ avtaler med foreleserne og klargjør følgende:

* Målgruppe for forelesningen og antatt deltagerantall.
* Tidspunkt for forelesningen.
* Behov for AV - utstyr.
* Tillatelse til å publisere foredrag ~~i tidsskrift og/eller kompendium.~~ på www.nsflos.no
* Honorar, se økonomi.
* Dekning av reiseutgifter, evt. bestille flyreise gjennom kongressfirmaet.
* Kontaktperson for foreleserne. NSFLOS styre søker NSF om Kursgodkjenning.

**Kursavgift:**

Fastsettes av NSFLOS styre

**~~Innbydelse:~~**

~~Sendes alle medlemmer av NSFLOS.~~

**NSFLOS styret:**

~~NSFLOS styre bestiller navnelapper gjennom NSF`s medlemsregister.~~

Sender innbydelse til æresmedlemmer, en representant fra NSF sentralt, NSFLIS, ALNSF. NORNA (max. to representanter fra hvert av de nordiske land).

**Generalforsamling**

**Ansvarlig:**

NSFLOS styret

**Sakspapirer:**

Saker som medlemmene ønsker skal fremmes på generalforsamlingen skal sendes til NSFLOS styre v/ leder **senest 1.6.** inneværende år.

Saksdokumentene utarbeides av NSFLOS styret. ~~NSFLOS styre sørger for trykking og utsending av sakspapirer.~~Saks~~papirer~~ dokumenter skal gjøres tilgjengelig formedlemmene ~~i hende~~ **4 - fire - uker før** **GF**

**På lokalgruppelederkonferansen samme vår som generalforsamlingen finner sted fordeles følgende oppgaver blant lokalgruppelederne og NSFLOS styre:**

NSFLOS styre kan også forespørre medlemmer av NSFLOS til andre oppdrag under generalforsamlingen

* Tellekomité - 4 personer, 1 er leder
* Vertsgruppen, sammen med kasserer og kongressfirmaet er ansvarlig for registrering av deltakere under GF, og at generalforsamlingens deltagere er stemmeberettigede og à jour med NSFLOS kontingent
* Vertsgruppen ~~«dørvakter» som~~ er ansvarlig for at dører holdes lukket mens valg pågår
* Utnevner 2 - 3 personer av vertsgruppen som har ansvar for mikrofoner under GF
* 2 ordstyrere, bisitter til ordstyrer
* 3 personer som skal underskrive protokollen
* Redaksjonskomité -3 personer
* Protokollfører/sekretær - 1 person

**~~Registrering av antall stemmeberettigede på GF starter (08.00.)….?~~**

**~~Generalforsamlingen starter presis (08.30 og avsluttes senest 17.00.)~~**

**~~Mens valg pågår holdes alle dører lukket.~~**

~~Kongressfirma er ansvarlig for lydtekniske funksjoner under Generalforsamlingen.~~

~~Som dokumentasjon og som hjelpemiddel for protokollfører gjøres det opptak av all kommunikasjon under Generalforsamlingen. Protokollfører sørger for at opptakene oppbevares forsvarlig og slettes etter at protokollen er underskrevet.~~

**Utstilling**

Ansvarlig: Kongressfirma

**Hotellavtale**:

Kongressfirma sørger for skriftlig avtale med hotell

* ~~Hensiktsmessige utstillingslokaler.~~
* ~~Leie av lokaler - kostnader bør inngå i totalpris for arrangementet.~~
* ~~Tid for oppsetting og ned rigging av utstillingen.~~
* ~~Mulighet for lån av bord, kabler, ekstra lys, etc.~~

**Innbydelse:**

Kongressfirma sender informasjon om arrangementet~~, samt innbydelse til leverandørforeningen, og~~ til aktuelle medisinske firma så tidlig som mulig.

**Påmelding:**

Frist settes ut fra tidspunkt for arrangementet.

~~Av påmeldingsskjema skal fremgå:~~

* ~~Antall bestilte m2.~~
* ~~Antall firmadeltakere under arrangementet.~~
* ~~Antall type hotellrom.~~
* ~~Deltakelse i sosiale arrangementer~~

**~~Bekreftelse~~**~~:~~

* ~~Kongressfirma sender bekreftelse på mottatt påmelding så snart som mulig etter at denne er ankommet~~.

**~~Merknader:~~**

* ~~Kongressfirma organiserer kontaktpersoner for utstillerne.~~
* ~~Oversikt over firma som deltar på utstillingen sendes firmaene på forhånd.~~
* ~~Kongressfirma koordinerer utstillingen, og trykker utstillingsoversikten.~~
* ~~Hver utstillingsplass i-d merkes med tape.~~
* ~~Deltakende firma på seminaret skal ha: utstillingsdeltakerliste, oversikt over hvilke firma som deltar, program for faglig seminar, sosiale arrangementer og annen relevant informasjon.~~

**Arrangementet**

**Ansvarlig:**

* NSFLOS styre i samarbeid med kongressfirma og vertskapslokalgruppe.
* Hotell avtales i samarbeid med kongressfirma.
* Kongressfirma er ansvarlig for alle hotellavtaler.

**Kost/losji:**

* Antall rom
* Avtale om pensjon
* Kaffeservering i forbindelse med ulike arrangement.
* Koordinering av utstilling.
* Menyer (inkl drikke konferansemiddag) under ulike arrangement.

**~~Merknader: Følgende rombestilling er standard:~~**

* ~~Enkeltrom til medlemmer i NSFLOS styre (antall døgn avtales i hvert tilfelle)~~
* ~~Enkeltrom til varamedlemmer i NSFLOS styre.~~
* ~~Enkeltrom til evt. utenlandske gjester.~~
* ~~Landsgruppen dekker utgifter for (festmiddag) og evt. sosiale arrangement, samt seminaravgift for utenlandske gjester. Reise og opphold dekkes av medlemslandene selv.~~
* ~~Enkeltrom til representanter fra ALNSF og NSFLIS~~
* ~~Enkeltrom til forelesere evt.~~
* ~~Enkeltrom til representant fra NSF~~
* ~~Enkeltrom til (leder) redaktør~~~~av Overblikk~~
* ~~Enkeltrom til nominasjonskomiteens 3 medlemmer~~
* ~~Enkeltrom til lokalgruppelederne~~
* ~~Dobbeltrom Enkeltrom til vertskapslokalgruppen~~

~~I tillegg ved Generalforsamling:~~

* ~~Enkeltrom til ordstyrerne - 2 personer~~
* ~~Enkeltrom til bisitter -1 person~~
* ~~Enkeltrom til leder kontrollkomite-1 person  
   (Hver enkelt deltaker betaler selv sine ekstraregninger ved avreise)~~

**~~Eksempel:~~**

**~~Deltakere:~~** ~~Blå~~**~~Styret:~~** ~~Grønne~~**~~Forelesere, gjester:~~** ~~Røde  
Kongressfirma ordner med navneskilt med fargekoder for å definere deltakere.~~

**Økonomi**

Kongressfirma utarbeider budsjett i samarbeid med NSFLOS styre***.***  
Kongressfirma avslutter regnskap. Alle posteringer dokumenteres med originalbilag.

**~~Budsjettforslag vedrørende utgifter utarbeides~~**

|  |  |  |
| --- | --- | --- |
| **~~Seminardager Generalforsamling~~** | | |
| ~~NSFLOS styre m/2 varamedlemmer~~ | ~~8 personer~~ | **~~8~~** ~~personer~~ |
| ~~Vertslokalgruppen~~ | ~~5 personer~~ | **~~5~~**~~personer~~ |
| ~~Overblikk~~ | ~~1 person~~ | **~~1~~** ~~person~~ |
| ~~Nominasjonskomiteen~~ | ~~3 personer~~ | **~~3~~** ~~personer~~ |
| ~~Ordstyrere~~ |  | **~~2~~** ~~personer~~ |
| ~~Bisitter til ordstyrer~~ |  | **~~1~~** ~~person~~ |

**Lokalgruppelederne:**

NSFLOS styret dekker 100 % av lokalgruppeledernes seminaravgift, reise og oppholdsutgifter ~~(mat - minus drikke), samt seminaravgift~~.

~~Eget oppgjørsskjema~~ Utleggsskjema sendes til kasserer/kongressfirma senest 14 dager etter at seminardager/GF er avsluttet.

For inviterte gjester dekker NSFLOS utgifter for sosiale arrangement ~~i to døgn~~, samt seminaravgift for maksimum to representanter fra hvert av de nordiske medlemsland. Det samme gjelder for faggruppeleder ALNSF og NSFLIS.   
Reise og opphold dekkes av medlemslandene selv.

Utgifter til ~~evt. festmiddag~~ konferansemiddag dekkes kun for utenlandske gjester, æresmedlemmer og ~~Faggruppelderne~~ fra ALNSF og NSFLIS.

**~~Budsjett~~**

**~~Forslag til budsjett settes opp av kongressfirma.~~**

**~~Ansvarlig: NSFLOS styre.~~**

|  |  |
| --- | --- |
| **~~INNTEKTER:~~** | **~~Kr.:~~** |
| ~~Seminaravgift (kr...X antall deltakere)~~ |  |
| ~~Pedagogisk seminar(kr...X forventet antall deltakere)~~ |  |
| ~~Standleie(kr...X antall m²~~ |  |
| ~~Evt. inntekter på arrangementer~~ |  |
|  |  |
| **~~Sum forventede inntekter~~** |  |

|  |  |
| --- | --- |
| **~~UTGIFTER~~** | **~~Kr.:~~** |
| ~~Leie av utstillingslokaler~~ |  |
| ~~Trykking av program~~ |  |
| ~~Trykking av sakspapirer (ved generalforsamling)~~ |  |
| ~~Kursbevis / evalueringsskjema~~ |  |
| ~~Telefon~~ |  |
| ~~Porto~~ |  |
| ~~Annonser~~ |  |
| ~~Gaver / blomster~~ |  |
|  |  |
| **~~Sum forventet utgifter:~~** |  |

**~~Obs! Uthevede tall angir ekstra representanter ved arr. av generalforsamling.~~**

|  |  |
| --- | --- |
|  | **~~Kr.:~~** |
| ~~Opphold (8stk./~~**~~8 stk~~**~~)~~ |  |
| ~~Reise (8stk/~~**~~8~~****~~stk)~~** |  |
| ~~Festmiddag (8stk/~~**~~8~~** ~~stk)~~ |  |
| ~~Seminaravgift (8stk/~~ **~~8~~** ~~stk)~~ |  |
| ~~Lokalgruppeledere opphold/reise (ca21/~~**~~ca21)~~** |  |
| ~~Opphold Overblikk (1stk X 2 døgn)~~ |  |
| ~~Reise Overblikk (1 stk.)~~ |  |
| ~~Seminaravgift. 1 stk)~~ |  |
|  |  |
| ~~Opphold nominasjonskomiteen (3 / 3~~~~døgn ­+ 3 /~~ **~~2~~** ~~døgn)~~ |  |
| ~~Reise nominasjonskomiteen (3 stk t/r)~~ |  |
| ~~Seminaravgift (3 stk)~~ |  |
|  |  |
| ~~Opphold ordstyrere (~~**~~2~~** ~~stk.X 2døgn)~~ |  |
| ~~Reise ordstyrere~~ |  |
| ~~Opphold evt. reise bisitter (~~**~~1~~** ~~stk. X 1 døgn~~ |  |
| ~~Seminaravgift~~ |  |
| ~~Opphold representanter faggrupper (2 stk.X 2 døgn)~~ |  |
| ~~Seminaravgift~~ |  |
|  |  |
| ~~Evt: Festmiddag inviterte gjester~~ |  |
| ~~Pedagogisk seminar~~ |  |
| ~~Forelesere opphold~~ |  |
|  |  |
| ~~Forelesere reise~~ |  |
| ~~Lunsj / middag~~ |  |
| ~~Honorarer~~ |  |
| ~~Regnskap~~ |  |
| ~~Utgifter åpning / merking av arr. gruppen~~ |  |
| ~~Sosiale arrangement~~ |  |
|  | **~~Kr.:~~** |
| ~~Uforutsette utgifter~~ |  |

|  |  |
| --- | --- |
| **~~Sum forventet utgifter:~~** |  |
| **~~Sum forventet overskudd:~~** |  |

**~~Oppsummering~~**

~~Vertskapslokalgruppe leverer skriftlig evaluering til NSFLOS styre senest innen utgangen av november~~.

**Evaluering av seminardagene**

Evalueringsskjema utarbeidet av NSFLOS, ~~det~~ ~~leveres til alle deltakere og utstillere ved ankomst til seminardagene/GF og innleveres før avreise fra hotellet.~~ sendes ut elektronisk etter seminardagene.

~~Retningslinjene skal evalueres hvert år, og evt. endringer gjøres av NSFLOS styre.~~

**~~Kursbevis:~~**

~~Bestilles fra NSF med NSF og NSFLOS logo, og skal inneholde opplysninger om:~~

* ~~Tidsrom~~
* ~~Tema med spesifisert innhold~~
* ~~Antall timer~~
* ~~Plass for underskrift av NSFLOS leder og utdanningsansvarlig.~~
* ~~Registreringsnummer for godkjente etterutdanningstimer~~

**NSFLOS styre fremmer følgende forslag til orientering:**

**NSFLOS retningslinjer for arrangering av seminardager og GF tas til orientering.**

**SAK 22 SENTRALT FAGFORUM – RESSURSUTNYTTELSES-PROSJEKTET**

Orienteringssak

Frank Oterholt, leder sentralt Fagforum, NSF

Saken fremlegges i møtet.

# SAK 23. Valg med presentasjon av aktuelle kandidater.

v/ leder av nominasjonskomitéen Toril Hanssen

Valg av faggruppeleder

Valg av 5 styremedlemmer

Valg av 2 varamedlem til styret

Valg av 3 medlemmer til nominasjonskomite

Valg av 3 personlige varamedlemmer til nominasjonskomiteen

(Valglisten og presentasjon av kandidatene legges ut så snart som mulig)

**SAK 24. Tid og sted for seminardager 2018**

Orienteringssak

v/faggruppeleder Aina Hauge

Saken fremlegges i møtet.

**NSFLOS styre fremmer følgende forslag til vedtak:**

**Tid og sted for NSFLOS seminardager 2018 tas til orientering.**

# 

# SAKSBILAG

# Saksbilag nr.1 Resultatregnskap

Resultatregnskap og avstemming av mellomværende med NSF og deres uttalelse ved forenklet regnskapskontroll i pdf-format finnes sammen med GF-dokumentet på websiden hos NSF og på [www.nsflos.no](http://www.nsflos.no).

**Saksbilag nr.2 Valgliste med presentasjon av aktuelle kandidater.**

(Fremlegges senest i møtet)

**Saksbilag nr. 3 Presentasjon av kandidater til valg NSFLOS i perioden 2017-2019**

Jeg bekrefter herved mitt kandidatur til ledervervet.

Navn: Aina Hauge

****

Arbeidssted: Stavanger Universitetssjukehus, Klinikk A, Operasjonsavdelingen

Stilling: Avdelingssjef

**Utdanning:**

1980 – 1983 Røde Kors Sykepleierhøgskole, Stavanger. Offentlig godkjent sykepleier

1984 – 1985 Videreutdanning operasjonssykepleie, Harstad sykehus, Operasjonssykepleier

1990 – 1995 Høgskolen i Stavanger, deltidsstudent, 2-årig personaladministrasjon

1995– 1998 Høgskolen i Stavanger, deltidsstudent, Ettårig påbygningsår i organisasjon og ledelse. 1998 Cand. Mag. Grad, Høgskolen i Stavanger

2004-2005 Universitet i Stavanger. Masterstudiet i Endringsledelse. 2005 Mastergrad i Endringsledelse

2007-2009 Høgskolen i Oslo, 15 studiepoeng diverse doktorgradskurs

**Yrkeserfaring:**

1983-1989 Harstad Sykehus

Off.godkjent spl., Opr.spl., Lærer ved spes.utd., Overspl.

1989-1996 Sentralsjukehuset i Rogaland

Spesialutdannet spl. operasjon/akutt mottak (1989-1992)

Oversykepleier (1992-1996)

1996-1998 Stavanger kommune, Komm.avd. helse- og sosiale tjenester,

Eiganes- og Våland helse- og sosialdistrikt, Kampen sone

Soneleder, åpen omsorg.

1998-2000 Stavanger kommune, Komm.avd. helse- og sosiale tjenesester,

Eiganes- og Våland helse- og sosialdistrikt

Seksjonsleder, åpen omsorg.

Fom 18.desember 2000-september 2006 Stavanger Universitetssjukehus

Klinikkoversykepleier Klinikk for Spesialmedisin

Fom 15.desember 2005-30. juni 2006 Stavanger Universitetssjukehus

Prosjektleder for SVIPS i SUS, Fag og foretaksutvikling, 50% stilling

Klinikkoversykepleier Klinikk for Spesialmedisin 50% stilling

September 2006-03.01.2010, UiS SV-fakultet

Universitetslektor, Institutt for helsefag, vikariat 100%

Fom 04.01.2010-dd Stavanger Universitetssjukehus

Avdelingssjef operasjonsavdelingen, Kirurgisk divisjo

**Verv i NSFLOS**:

2014-2017 Faggruppeleder (tidligere kalt landsgruppeleder)

2011-2014 Landsgruppeleder

2009-2011 Styremedlem lokalgruppen NSFLOS, Stavanger

3 år i perioden 1990-1993, også styremedlem /kasserer lokalgruppen NSFLOS, Stavanger

**Verv i NSF/andre organisasjoner:**

**NSF**: 2002-2006 Plasstillitsvalgt NSF, oversykepleiergruppen SUS

Perioden 1985-1989: Plasstillitsvalgt og medlem UTV ved Harstad Sykehus

**Andre organisasjoner:**

**En rekke politiske, kommunale verv og styreverv.**

**Folkevalgt.** Valgperioden 1987-1991 Medlem av Harstad kommunestyre, Adm.utvalg Valgperioden 1995-1999 medlem av Stavanger bystyre, Formannskap, Miljøutvalg, Stavanger Musikkskoles styre og styremedlem i Stavanger Energi A/S.

Valgperioden 1999-2003 varamedlem av Stavanger bystyre, Kommunalavdeling undervisning og barnehager, medlem i bedriftsforsamlingen i Lyse Energi A/S, styremedlem i Destinasjon Stavanger, medlem av rep.skapet i Forus Næringspark og medlem av dirftsstyret ved Tasta skole.

Valgperioden 2003-2007 Varamedlem m/møteplikt i Fylkestinget, medlem i Samferdselskomiteen, styremedlem Kunstskolen i Rogaland, varamedlem styret i Oljemuseet, styremedlem Allservice AS, medlem Tasta Bydelsutvalg, observatør konsernstyret i Lyse Energi AS fom februar 2006.

2007-2011 Medlem Stavanger bystyre, kommunalstyret for oppvekst, Tasta Bydelsutvalg.

2011-2014 Medlem Tasta Bydelsutvalg. Styreleder Stiftelsen utleieboliger

**Jeg vil arbeide for**:

- fortsatt å være en bidragsyter og pådriver for en best mulig og riktig utnyttelse av operasjonssykepleierkompetansen for å sikre effektivitet og riktig ressursbruk i spesialisthelsetjenesten

- fortsatt å fronte en kompetent og tydelig operasjonssykepleietjeneste med fokus på kvalitet, pasientsikkerhet, pasientmedvirkning og tilgjengelighet, og som synliggjør og videreutvikler vår profesjonelle identitet

- fortsatt å bidra til å skape en god arena for fag og politikk gjennom å fronte faget vårt

- en offentlig godkjenning av vår videreutdanning (i samarbeid med aktuelle faggrupper og NSF)

- fortsette å fronte utvikling av utdanningsforløpet til klinisk master i operasjonssykepleie og arbeide for 100 % lønn under utdanningen

- fortsatt å bidra med samarbeid og faglig kompetanse gjennom de ulike internasjonale arenaene i NORNA og EORNA

- fortsatt sammen med alle medlemmer/lokalgrupper å fronte NSFLOS som førstevalget for alle operasjonssykepleiere

- fortsatt å arbeide for å fremme operasjonssykepleiernes interesser og for å anerkjenne og verdsette deres kompetanse med hensyn til lønns- og arbeidsvilkår innen NSF-systemet, og for å sikre et helsefremmende og inkluderende arbeidsmiljø, som skal bidra til å skape attraktive arbeidsplasser og muliggjør høy yrkesdeltagelse i alle livsfaser



**Jeg bekrefter herved mitt kandidatur i styret:**

**Navn: Gunilla Maria Fredheim**

**Adresse: Gjøagata 4 2319 Hamar**

**Arbeidssted: Høgskolen Innlandet, Elverum**

**Stilling: Høgskole lektor, operasjonssykepleier**

**Utdanning:**

Høgskolepedagogikk års studium, Høgskolen i Hedmark, 2016

Master i Klinisk sykepleie NTNU, 2014-2016

Videreutdanning i operasjonssykepleie Høgskolen i Hedmark, 2007- 2008

Utdanning i tradisjonell kinesisk medisin Norsk akupunkturskole, 1997-2000

Sykepleierutdanning. Høgskolen i Sundsvall, Sverige, 1993-1994

**Yrkesbakgrunn:**

|  |  |
| --- | --- |
| **2010-dags dato** | **Høgskolen i Hedmark, Innlandet (fra 2017)**  Studieansvarlig videreutdanning i operasjonssykepleie |
| **2008-2011** | **Sykehuset innlandet, Elverum**  Operasjonssykepleier på operasjonsavdelingen i Elverum |
| **01-09-2008**  **2005-2007**  **2004-2005**  **2002-2004**  **2001-2002**    **1998-2001**  **1996-2008**  **1995-1996**  **05-08 1995**  **01-05 1995** | **Sykehuset innlandet, Elverum** Operasjonssykepleier på ØNH poliklinikk  **Sykehuset innlandet, Elverum**  Kirurgisk poliklinikk, sykepleieoppgaver  **Sykehuset innlandet, Elverum**  Akuttmottagelsen, sykepleieroppgaver  **Vårdcentralen, Orust Sverige**  Sykepleieoppgaver  **Royal infirmary, Edinburgh Skottland**  Rehabiliteringspost, sykepleieoppgaver  **Sykehuset innlandet, Elverum**  Akuttmottagelsen, sykepleieroppgaver  **Barduheimen sykehjem, Bardu kommune**  Sykepleieoppgaver sykehjem  **Regionsykehuset i Tromsø**  Kar Toraks avdeling, sykepleieoppgaver  **Møndals sykehus, Göteborg Sverige**  Hjerteavdeling, sykepleieoppgaver  **Renströmska sjukhuset, Göteborg, Sverige**  Rehabilitering, sykepleieoppgaver |

**Verv i NSFLOS:**

Styreleder NSFLOS Hedmark fra mars 2017

Styremedlem NSFLOS fra 2011

**Verv i NSF/andre organisasjoner:**

Styremedlem i Hamar idrettslag svømming fra 2017

Nestleder Hedmark svømmekrets fra 2016

Nestleder Elverum svømming fra 2013-2015

Styremedlem Elverum svømming 2011-2013

Hvis jeg blir valgt inn i styret sentralt så ønsker Jeg å videreføre det viktige arbeidet i lærernettverket. Dette er et viktig fora for å diskutere fagutvikling og pedagogikk. Jeg ønsker et fortsatt godt samarbeid mellom lærerne i videreutdanning i operasjonssykepleie, dette mener jeg fremmer kvaliteten i utdanningen nasjonalt.

**Jeg bekrefter herved mitt kandidatur som styremedlem:**

**Navn: Åse-Lill Ellingsæter**

**Adresse:** Gaustadveien 247, 0372 Oslo

**Arbeidssted:** Oslo Universitetssykehus, Øyeavd., Dagkirurgisk poliklinikk 1 etg.,

**Stilling:** Enhetsleder

**Utdanning:**

|  |  |
| --- | --- |
| 2007-2010 | Universitet i Oslo, Medisinsk Fakultet, Institutt for helse og samfunn, Avdeling for sykepleievitenskap og helsefag.  Master i helsefagvitenskap.  Helsef4500 Masteroppgave: *Kamper i sykehushverdagen. En kvalitativ studie av hvordan operasjonssykepleiere vurderer sitt yrkesfelt.* |
| 1996-1998 | Videreutdanning i operasjonssykepleie, Aker sykehus |
| 1983-1986 | Statens sykepleierhøgskole, Oslo |
| 1980-1981 | Universitet i Trondheim.  Pedagogikk grunnfag og mellomfag. Veiledning som spesialitet. |
| 1978 | Universitet i Oslo  Forberedende, Ex. phil. |

**Yrkesbakgrunn:**

Operasjonssykepleier:

|  |  |
| --- | --- |
| 2011 - | Oslo Universitetssykehus, avd. Ullevål, Øyeavd., Dagkirugisk poliklinikk 1 etg. |
| 2000-2011 | Oslo Universitetssykehus, avdeling Rikshospitalet, Operasjonsenhet 3 |
| 1999-2000 | Rikshospitalet, Kvinneklinikken, Operasjonsavdeling. |
| 1999 | Aker sykehus, Kvinneklinikken, Gynekologisk dagkirurgisk avdeling, |
| 1998 1999 | Aker sykehus, Generell kirurgisk operasjonsavdeling, |

Sykepleier:

|  |  |
| --- | --- |
| 1991-1996 | Aker sykehus, Gynekologisk avdeling |
| 1987-1991 | Aker sykehus, Medisinsk avdeling |

**Verv i NSFLOS:**(angis i kronologisk rekkefølge)

**Verv i NSF/andre organisasjoner:**

|  |  |
| --- | --- |
| 2003-2009 | Norsk Sykepleierforbund, plasstillitsvalgt for medlemmer i Norsk Sykepleierforbund |

**Jeg vil arbeide for:**

Fremme kunnskap og interesse internt blant operasjonssykepleiere, blant annet gjennom lokallagene og være en støtte i faglige og organisatoriske spørsmål.

Fremme faget og kompetansen slik at det synliggjøres hvorfor operasjonssykepleiere er viktig/nødvendig for å vareta operasjonspasienten. Faggruppen kan være en viktig aktør for politisk påvirkning.

Det at LOS er en pådriver i forhold utviklingen av operasjonssykepleieutdanningen, også slik at den blir på et masternivå.

Rekruttering til operasjonssyke (utdanningen) – promotering av yrket og lønn under videreutdanningen.

**Jeg bekrefter herved mitt kandidatur som styremedlem:**

**Navn: Petrin Hege Eide**

Adresse: Sandven Hageby nr 6

Arbeidssted: Høgskulen på Vestlandet

Stilling:1. Lektor

Utdanning: Operasjonssykepleier, hovedfag i sykepleievitenskap, 1.lektor

Yrkesbakgrunn:

2006- Høyskolelektor Høyskolen i Bergen, Inndalsveien 28

2003-06 Operasjonssykepleier SOP, Haukeland Universitetssykehus,

2000-03 Høyskolelærer Høgskulen i Sogn og Fjordane

1999-00 Avdelingssykepleier SOP, Haukeland Universitetssykehus

1997-99 Operasjonssykepleier SOP, Haukeland Universitetssykehus

1994-95 Sykepleier Barneklinikken, Haukeland Universitetssykehus

1988-94 Sykepleier Akutt mottak Haukeland Universitetssykehus

1985-88 Sykepleier Intensiv avd. SSSF

Verv i NSFLOS:

Varamedlem til styret

Verv i NSF/andre organisasjoner:(angis i kronologisk rekkefølge)

Jeg vil arbeide for:

Bedre og fremtidsrettet utdanning

Bedre arbeidsvilkår for operasjonssykepleiere

Større mulighet for å lede eget fag i operasjonsavdelingene

**Jeg bekrefter herved mitt kandidatur som styremedlem  
Navn: Hanne Sofie Yttervik** 

**Adresse: Østeråsveien 15, 9409 HARSTAD  
Arbeidssted: UNN Harstad, Operasjonsavdelingen  
Stilling:Operasjonssykepleier**

**Utdanning:**

1991: Grunnfag Sosialantropologi på Universitetet i Nord Norge

1998: Grunnutdanning Sykepleie fra Høgskolen i Harstad

2003: Videreutdanning Operasjonssykepleie fra Høgskolen i Harstad

**Yrkesbakgrunn:**

1998-2000: Harstad kommune, hjemmetjenesten i Kanebogen

2000-2002: Harstad Sykehus, kirurgisk avdeling

2003-til nå: UNN Harstad, Operajonsavdelingen

**Verv i NSFLOS:**

Varamedlem i styret i lokalgruppa i Harstad i mange år. Denne gruppa har ikke vært mye aktiv over noen år, men ser nå atter en ny vår.

**Verv i NSF/andre organisasjoner:**

1999-2000: Plasstillitsvalgt for NSF, Harstad Kommune Hjemmetjenesten

2007- : Plasstillitsvalgt for NSF UNN Harstad, Operasjons og anestesi seksjonen

**Jeg vil arbeide for:**

Jeg er en meget faglig engasjert operasjonssykepleier som jobber på operasjonssavdelingen på UNN Harstad. Jeg har vært tillitsvalgt for NSF på vår avdeling, både for anestesi og operasjonssykepleierne, i snart 10 år.

I disse årene har jeg jobbet mye med arbeidsstidsspørsmål. I 2010 ble det innført hjemmevaktsordning for operasjonssykepleierne mot vårt ønske. Vi har jobbet svært aktivt for å få omgjort denne vaktordningen siden da. Vi har nå kommet i mål og vi skal gå tilbake til aktiv tid til neste år.

Jeg har lært svært mye av denne prosessen. Det viktigste jeg har lært er at målrettet arbeid over tid kan bære gode resultater. Tålmodighet, faglig trygghet, vennlighet og stahet må gå hånd i hånd.

Arbeidstid og spesielt hjemmevaktsproblematikk ønsker jeg å jobbe videre med.

Det andre hoved tema jeg ønsker å arbeide for er rekruttering av nye operajonssykepleiere. Jeg har mange tanker og erfaringer rundt dette som jeg ønsker å jobbe videre med.

Jeg ønsker nå stille til valg til styret i NSFLOS sentralt fordi jeg ønsker å ha mitt fokus videre spesielt for operasjonssykepleierne. Det er et yrke jeg elsker, og som jeg ønsker å være med på å utvikle i Norge.

**Jeg bekrefter herved mitt kandidatur som styremedlem/ varamedlem**

**Navn : Birgitte Kristensen**

(foto)

**Adresse :** Husløsmarka 10, 1626 Manstad **Arbeidssted :** Sykehuset Østfold, Moss **Stilling :** Operasjonssykepleier

**Utdanning :** Sykepleier, operasjonssykepleier, jordmor og master i  
 klinisk sykepleie.

**Yrkesbakgrunn:**Har jobbet i Sykehuset Østfold siden jeg var ferdig utdannet i 2000, jobbet da på sengepost med ortopedi og deretter kar/thorax kirurgi.

Etter endt utdanning som operasjonssykepleier har jeg jobbet i operasjonsavdelingen, med unntak av et par år da jeg tok jordmorutdannelse. Men valgte grunnet tre små barn og høy vakt belastning å gå tilbake til operasjon da jeg fikk tilbud om dagtid i Moss. Har som operasjonssykepleier jobbet både med ø-hjelp og type dagkirurgisk enhet. I sykehuset Østfold får man erfaring fra ulik bløtdelskirurgi, men også ortopedi.

Leverte min masteroppgave i desember 2016. Hadde da gått deltidsstudiet på Gjøvik i Klinisk Sykepleie. Per dags dato jobber jeg med å omskrive masteren til en artikkel. Planen er at den skal publiseres i NSF Forskning.

Jeg ønsker å stille til valg som varamedlem. Ønsker å skaffe meg erfaring fra å jobbe i LOS sentralt for å kunne være mer delaktig i styre etter hvert når man har fått mer erfaring. Synes det er viktig at operasjonssykepleiere har sin egen faggruppe som arbeider med faget og fremmer yrket vårt. Viktig at operasjonssykepleiere engasjere seg slik at dette er mulig, ønsker derfor å være delaktig i dette arbeidet.

**Verv i NSFLOS : Ingen**

**Verv i NSF/andre organisasjoner : Ingen**

**Jeg vil arbeide for:**

Har noen saker jeg brenner for:

Styrke utdanningen og verne om arbeidsplassene til operasjonssykepleiere. Det bør bli et masterstudie ved alle høgskoler, og andre yrkesgrupper kan ikke tre inn i rollen som operasjonssykepleier eller overta deler av arbeidsfunksjonen. Ønsker tydeligere og klarere grenser på dette område. Tenker på denne saken fra Sykehuset Østfold hvor ledelsen i sykehuset ønsker å utdanne en form for teknikere som kan assistere småinngrep. Det bør frem arbeides en mal eller retningslinje som forbundet står bak.

Alle med master bør sikres høyere lønn, og lik lønn. I dag praktiseres det ulikt selv innad på samme sykehus.

Fremme utdanningen og mulighetene den gir mer ut til sykepleiere som på bakgrunn av det vurdere å bli operasjonssykepleier. I dag er utdanningen og jobben vi gjør og kunnskapen vi har veldig skjult og taus. Dette bør endres.

Ut over dette er det sikkert flere saker i LOS både sentralt og i de ulike lokalgruppene som er viktig og bør prioriteres.

**Jeg bekrefter herved mitt kandidatur som styremedlem til landsstyret  
Navn: Cathrine Heen**

**Adresse:** Jarmyrveien 9, 1358 Jar

**Arbeidssted:** Operasjonsavdelingen, Bærum sykehus, Vestre Viken.

**Stilling:** Fagutviklingssykepleier

**Utdanning:**Master i klinisk sykepleievitenskap Høyskolen i Oslo 2008-2011  
Ullevål Universitetssykehus videreutdanning i operasjonssykepleie september 1994 - mars 1996

Aust Agder sykepleierhøgskole 1988 – 1991



**Yrkesbakgrunn:**Fagutviklingssykepleier, Operasjonsavdelingen, Bærum sykehus, Vestre Viken 01.08.15.  
Ledende spesialsykepleier fag/drift Generell seksjon, Operasjonsavdelingen, Akuttklinikken, Ullevål, Oslo Universitetssykehus 2011-2015.  
Fagutviklingssykepleier sentraloperasjon juli 2005-2011.  
Praksisveileder for studenter i videreutdanning i operasjonssykepleie, januar 2005 - juni 2005 ved Generell og Ortopedisk seksjon.  
Høyskolelærer ved Høyskolen i Oslo videreutdanning i operasjonssykepleie, 50 % stilling, 6 mnd 2002.  
Spesialsykepleier generell seksjon, 80 – 100 % stilling i turnus 1996 – 2004.  
Øre, nese, hals sengepost, Ullevål Universitetssykehus, 100 % stilling i turnus, september 1991 - september 1994.  
Lungemedisinsk avdeling, Aust Agder sentralsykehus, sommerjobb 1991.

**Verv i NSFLOS:**Styremedlem NSFLOS Oslo/Akershus 2006-2007  
Nestleder NSFLOS Oslo/Akershus 2007-2010  
Styremedlem NSFLOS Oslo/Akershus 2014 (fortsatt)  
Nestleder NSFLOS sentralt 2014-2017  
Representant for NAORN i EORNA 2014-2017

**Verv i NSF/andre organisasjoner:**Varaverneombud ved Generell seksjon 2012-2015

**Jeg vil arbeide for:**Programerklæring  
   
Jeg har vært en av styrets representant i EORNA 2014-2017. Arbeidet i EORNA har vært spennende og jeg kan tenke meg å fortsette her om styret ønsker det.

Bidra til å øke rekruttering til operasjonssykepleieryrket. Jobbe for at lønn under videreutdanning videreføres.  
Jobbe for at videreutdanning i operasjonssykepleie blir masterutdanning på landsbasis. På denne måten øke kompetansen i operasjonssykepleiefaget, øke lønnsnivået og stimulere flere operasjonssykepleiere til å ta doktorgrad.



(Sakene til GF legges frem med forbehold om skrivetekniske feil, og publiseres 06.08.17.)